A Toroczkai László vezette ásotthalmi önkormányzat eladásra kínálja mezőőri Lada Niváját. A licit 1 forintról indul, a következő verssel igyekeznek kedvet csinálni a „sokat látott” gépjárműhöz:

Óda a Nivához

Eladó e híres Niva

Nem popsztár ő s nem is díva,

Testén sebek, bőrén karcok

Megvívott már sok-sok harcot.

Sose volt a parkolók sztárja,

De ez talán nem nagy dráma,

Hisz aszfalton csak ritkán tepert,

Terepen sok Hummert levert.

Bő évtizede járja már az ásotthalmi vidéket,

Loholtak is előle a gyakorta a csibészek.

Kalandos életét a rendőrségnél kezdte,

Majd a helyi seriff csapat pártfogásba vette.

Szálka volt ő gyakorta a fatolvajok szemében,

Hűségesen szolgált zokszó nélkül keményen.

A migránsválság idején se adta fel a harcot;

Be is gyűjtött akkor jó pár ezer skalpot.

Irakiak, afgánok ,szírek,

Napkeleti Allah-hívek,

S oszmánok népes hada

Megtorpant ha jött e Lada.

Szórtak reá muszlim átkot,

Látott bantu törzsi táncot,

Mindezt itt Európa szívében,

E szépséges magyar vidéken.

Ember, ha erre a gépre nézel,

Szívvel is láss ne csak ésszel.

Becsüld ezt az öreg batárt,

Hisz megvédte az országhatárt

Olyan mint a magyar ember;

Kit Isten botja mindig megver.

S támadhat rá viharfelhők sora;

Csak megy előre s nem adja fel soha